ANC probeer batebestuurders kalmeer na hul politieke inmenging – praag.co.za
ANC probeer batebestuurders kalmeer na hul politieke inmenging
Die Minister van Openbare Ondernemings, Lynne Brown sê die regering voer samesprekings met beleggers en batesbestuurders om hulle te verseker dat Eskom en Transnet betroubare maatskappye is om voor geld te leen.
Dit is in reaksie op twee batebestuurders, Futuregrowth en die Deense bank, Jyske se besluit om weens politieke inmenging nie meer lenings aan staatsbeheerde maatskappye toe te staan nie, het RSG berig.
Sy het verbaas gereageer op aankondigings wat impliseer dat batebestuurders nie meer gesjarmeer word deur praatjies oor swart bemagtiging nie.
Die betrokke maatskappye is Eskom, Transnet, SANRAL, die Landbank, die Nywerheidsontwikkelingskorporasie en die Onwikkelingsbank van Suidelike Afrika.
Brown erken dat die inkomste van staatsbeheerde maatskappye negatief geraak sal word. Sy het die batebestuurders se besluite as kommerwekkend bestempel.
Ekonome is eweneens bekommerd oor die verwikkelinge.
Dawie Roodt het vroeër gesê die besluit kan veroorsaak dat die land se kredietgradering negatief aangepas word. Hy sê dit kan `n stormloop veroorsaak wat die Minister van Finansies, Pravin Gordhan in `n moeilike posisie kan plaas.
Lumkile Mondi sê die land kan `n stadium bereik waar hy nie meer sy skuld sal kan betaal nie.
Skrywer praagGepubliseer op 2 September 2016 Kategorieë NuusSleutelwoord Batebestuur, Denemarke, Eskom, Futuregrowth, Jyske, kredietgradering
Vorige Vorige artikel: Reserwebank kap terug oor nasionalisering
Volgende Volgende artikel: Geweldmisdaad het waarskynlik weer toegeneem